Buldog Amerika

Buldog Amerika ialah satu baka anjing jenis mastif besar dan berotot. Leluhurnya dibawa ke koloni Amerika Utara British untuk bekerja di ladang kecil dan di ranco.

Sejarah
Baka anjing yang ditakrifkan kepada mana-mana piawaian hanya muncul seiring dengan kebangkitan kelab kenel dan pejabat pendaftaran baka. Ini berlaku di Amerika Syarikat pada tahun 1884. Sebelum ini, tiada rekod yang disimpan dan di sebalik kewujudan baka, terdapat strain baka tempatan tidak formal yang pada awalnya bergantung pada tempat asal induk atau tuan anjing berkenaan.

Anjing yang menyerupai buldog di England pertama kali disebut oleh orang Rom kuno sebagai "pugnaces Britanniae". Kosa kata yang digunakan untuk memerihalkan anjing telah berubah-ubah seiring dengan masa, tetapi ini dipercayai sebagai leluhur kepada alaunt dan kemudian kepada buldog. Anjing telah digunakan sejak abad ke-13 dalam pengumpanan lembu, tetapi sebutan pertama yang diketahui tentang buldog mengikut nama tidak ditemukan sehingga sepucuk surat abad ketujuh belas yang meminta agar anjing ini dikirimkan dari London ke San Sebastián, Sepanyol. Strain berlainan bagi buldog Inggeris dikembangkan untuk penggiringan lembu, pengumpanan lembu, anjing ladang, dan anjing tukang daging. Ia menemukan jalan ke koloni British di Amerika Utara sebagai anjing pekerja untuk digunakan oleh pemilik ladang lebih kecil dan ranco untuk banyak tugas, termasuk penjaga ladang, anjing ternakan, dan anjing tangkap. Cynographia Britannica mentakrifkan ciri fizikal dan tingkah laku pada buldog dalam cetakan pada tahun 1800. Pada tahun 1835, pengumpanan lembu dilarang di United Kingdom dan para pembiak baka di sana meminimumkan trait agresif dan atletik pada baka ini. Larangan ini tidak berkuat kuasa di Amerika Syarikat; walau bagaimanapun, pengumpanan lembu semakin kurang popular sebagai bentuk hiburan, lalu menyumbang kepada kejarangan anjing ini.

Keputusan pembiakbakaan untuk majoriti anjing Amerika ini berdasarkan perangai dan kebolehan kerja sebagai anjing ladang dan bukan pula berdasarkan susur galur. Lambat-laun, beberapa strain anjing berasingan bagi jenis buldog dibela oleh peladang ranco sebagai anjing utilitarian yang bekerja untuk menangkap lembu dan membunuh haiwan pemangsa liar yang mengancam harta benda ladang. Ikutan Perang Dunia Kedua, jenis anjing ini berada di ambang kepupusan. Segelintir anjing terselamat dibela terutamanya di ladang-ladang di Amerika Syarikat tenggara. John D. Johnson dan Alan Scott dianggap secara meluas sebagai penyelamat baka tempatan ini daripada kepupusan. Johnson menggelintar jalan-jalan pedalaman di Selatan untuk mencari spesimen-spesimen terbaik untuk membangkitkannya semula. Semasa tempoh ini, Alan Scott yang masih muda semakin berminat pada anjing milik Johnson dan mula bekerja dengan beliau dalam projek penggiatan semula beliau. Pada suatu ketika, Scott mula membiakbakakan buldog dari ladang-ladang kerja di Selatan dengan susur galur Johnson, lalu menghasilkan yang kini dikenali sebagai jenis Piawai atau Scott bagi buldog Amerika. Pada suatu lagi ketika, Johnson mula menyilangankan susur galur asli beliau dengan seekor buldog Inggeris dari United Kingdom utara yang telah mengekalkan kecergasan atletik genetik pralarangannya, lalu mewujudkan buldog Amerika jenis Bully, yang juga dikenali sebagai jenis Johnson atau jenis Klasik. Pada 1 Januari 1999, United Kennel Club pertama kali mengiktiraf buldog Amerika sebagai baka. Pada November 2019, baka ini ditambahkan ke dalam Khidmat Ternakan Asasi (FSS) American Kennel Club (AKC).

Bully Amerika ialah baka yang sepenuhnya terpisah yang ber-evolusi daripada pitbulterier Amerika yang berkacuk dengan buldog Amerika, buldog Inggeris, dan buldog lama Inggeris. United Kennel Club mengiktirafnya sedemikian pada 15 Julai 2013.

Penampilan
Buldog Amerika ialah anjing gempal dan terbina dengan berisi dengan kepala besar dan bahu dan lengan hadapan berotot. Lapis bulunya pendek dan pada umumnya licin, lalu memerlukan sedikit penjagaan kecuali mandi setiap beberapa minggu. Baka ini ialah penggugur bulu ringan hingga sederhana. Warnaya, walaupun dahulu kebanyakannya putih dengan tompok-tompok merah, hitam, atau brindle, telah berkembang dalam tahun-tahun terkini untuk menyertakan banyak corak warna, termasuk hitam, merah, perang, perang kekuning-kuningan, dan semua cahaya warna brindle. Pempigmenan hitam pada hidung dan pinggir mata diutamakan secara tradisional, dengan hanya sesetengah bahagian merah jambu yang diizinkan. Warna mata biasanya perang, tetapi heterokromia juga berlaku, namun ini juga dianggap sebagai kecacatan kosmetik. Buldog Amerika diketahui meliur dengan lebih banyak daripada baka anjing lain. Jenis bully pada umumnya ialah anjing lebih besar dan lebih berat dengan muncung lebih pendek, tetapi muncung juga tidak patut sama sekali terlalu pendek sehingga menyebabkan kesukaran pernafasan. Jenis piawai pada umumnya lebih atletik, dengan muncung lebih panjang dan kepala lebih berbentuk segi empat sama. Banyak buldog Amerika moden merupakan gabungan daripada kedua-dua jenis, yang biasanya diistilahi "hibrid". Pada umumnya, buldog Amerika berukuran seberat  dan setinggi  pada paras kelasa, tetapi telah diketahui jauh-jauh melebihi ukuran-ukuran ini, terutamanya ternakan bukan pekerja "di luar piawaian".

Kesihatan
Lipofusinosis seroid neuron (NCL) telah dikenal pasti pada sesetengah buldog Amerika.

Buldog Amerika cenderung terhadap keadaan dermatologi berikut: penyakit kulit alahan, iktiosis, dermatosis suria, dan karsinoma sel skuamus.

Semakan rekod pesakit di Amerika Syarikat daripada lebih daripada 600 buah hospital mendapati bahawa buldog Amerika cenderung terhadap demodikosis permulaan juvenil dengan nisbah kemungkinan 3.4.

Dalam kebudayaan popular
 Dalam Tucker & Dale vs. Evil (2010), Jangers, iaitu anjing milik watak Tyler Labine, dimainkan oleh seekor buldog Amerika bernama Weezer.
 Seekor buldog Amerika tampil dengan menonjol sebagai juara milik watak judulan dalam filem tahun 2013 Joe.
 Logo syarikat untuk Zynga menampilkan siluet seekor buldog Amerika; syarikat dinamai sempena anjing milik Mark Pincus, iaitu "Zinga".
 Chance, daripada filem cetera Homeward Bound: The Incredible Journey (1993) dan Homeward Bound II: Lost in San Francisco (1996).

Galeri

Lihat juga
 Senarai baka anjing
 Bully Amerika
 Jenis buldog
 Molossus

Catatan

Rujukan

Pautan luar



Kategori:Baka anjing
Kategori:Baka anjing berasal dari Amerika Syarikat
Kategori:Baka buldog
Kategori:Anjing tangkap